=== Comeback ===
Den [[21. juni]] [[2008]] gjorde Mikkel Kessler comeback, hvilket skete i [[Brøndby Hallen]], hvor han kæmpede om WBA's ledige titel i super-mellemvægt – en titel der blev ledig, efter at den tidligere mester, australieren [[Anthony Mundine]], besluttede  sig for at prøve en anden vægtklasse. Kessler har tidligere besejret Anthony Mundine om selvsamme WBA-titel. Kessler skulle op imod tyskeren [[Dimitri Sartison]], som før kampen havde en rekordliste på 22 kampe med 22 sejre, heraf 14 på knockout. Kessler kontrollerede kampen næsten hele vejen; han blev dog rystet af et af Sartissons højrehook i 1. omgang. Men derefter kørte det igen for Kessler, og i 11. omgang havde han Sartisson til tælling; Sartisson kom op igen. Men i sidste minut af 12. omgang sendte Kessler Sartisson i gulvet igen, hvorpå kampleder [[Stanley Christodoulou]] gik ind og stoppede kampen. Kessler vandt dermed på knockout og kunne igen kalde sig WBA-verdensmester, da han generobrede den titel, han tabte til [[Joe Calzaghe]] i 2007. Da kampen blev stoppet, førte Kessler med pointene (110-98, 109-99, 109-99). Den 25. oktober 2008 slog Kessler tyskeren [[Danilo Häußler]], hvilket skete med et venstre uppercut som fjerde slag i en serie i tredje runde.
Levende_personer Sport Kultur